**Ludzas novada TIC sadarbībā ar mājražotāju Mārīti Kronbergu izsludina gardākās un skaistākās piparkūkas konkursu!**

Aicinām izcept un 22. decembrī atnest 2 (divas) piparkūkas uz Ludzas novada TIC līdz plkst. 15:00. Tiks izraudzīta visskaistākā piparkūka, visgaršīgākā piparkūka un apmeklētāju simpātiju balva.

Nolikums:

1. RĪKOTĀJS  
Ludzas novada TIC sadarbībā ar mājražotāju Mārīti Kronbergu.

2. KONKURSA MĒRĶIS UN UZDEVUMI  
Veicināt radošo pašizpausmi un radīt svētku atmosfēru cilvēku sirdīs!

3. TĒMA  
Visskaistākā un visgardākā paša ceptā piparkūka!

4. DALĪBNIEKI  
Jebkurš radošs cilvēks.

5. DARBU IZSTRĀDES UN IESNIEGŠANAS NOTEIKUMI  
Konkursa dalībnieku uzdevums ir izcept skaistu un gardu piparkūku, iesniedzot tai jāpievieno informācija par darba autoru (vārds, uzvārds, kontaktinformācija).

6. DARBU IESNIEGŠANAS TERMIŅŠ UN VIETA  
Piparkūkas var iesniegt Ludzas novada TIC, Baznīcas iela 42, Ludza 2023. gada 22. decembrī laikā no plkst. 12:00-15:00.

7. DARBU IZVĒRTĒŠANA  
Piparkūkas tiks vērtētas pēc atbilstības konkursa tēmai, oriģinalitātes un radošās pieejas. Vērtēšana notiks laikā no plkst. 15:30- 17:00, kad Ziemassvētku tirgus apmeklētājiem būs iespēja nobalsot par skaistāko piparkūku.

8. REZULTĀTI  
Konkursa uzvarētāji tiks paziņoti plkst. 17:00.

9. TIESĪBAS  
Iesniedzot piparkūkas, to autors piekrīt, ka viņa personas dati var tikt izmantoti šī konkursa publicitātes vajadzībām.

GAIDĪSIM JŪSU PIPARKŪKAS!